Nos Petrus de Unglas decanus de Neblens et capellanus Ledonis notum facimus universis presentes visuris vel audituris quod cum Henricus de Sancto Laurencio filius quondam Alardi Raschet movisset querelam contra abbatem et conventum Miratorii Cisterciensis ordinis coram nobis super quodam molendino de Freybuen et super quibusdam litteris quas apud Miratorium ab antecessoribus suis quondam fuisse repositas dicebat et super rebus aliis, remisit penitus et quittavit coram nobis omnes querelas quas erga abbatem et conventum Miratorii, tam de molendino de Freybuent quam de litteris predictis vel quibuscumque rebus aliis modo aliquo habebat vel habere se dicebat, promittens bona fide super sacrosanctum Evangelium prestito corporali sacramento quod dictum abbatem et conventum pro predictis rebus numquam de cetero molestabit, nec pro posse suo parferet sive consentiet ab aliquo sive ab aliquibus molestari. Abbas vero et conventus quamvis pro predictis nichil ei dare teneantur, tamen considerata tenuitate ipsi pro bono pacis diderunt ei duodecim solidos Vienn[…] et tali pacto quod si dictus Henricus dictos abbatem et conventum, quod absit, de cetero pro predictis rebus presumpserit molestare, nos vel qui locum nostrum tenebit ipsum statim periurum et excommunicatur singulis diebus dominicis et festivis publice nunciemus. Ad maiorem igitur huius rei confirmationem ad preces dicti Henrici dictis abbati et conventui tradidimus presentes litteras sigilli nostri munimine roboratas. Actum Ledoni in domo Miratorii tercio kl augusti anno Domini Mo CCo Lo primo.